CELEX: 32008D0815
Language: et
Date: 2008-10-20 00:00:00
Title: 2008/815/EÜ: Komisjoni otsus, 20. oktoober 2008 , millega kiidetakse heaks teatavate riikide programmid Salmonella tõrjeks liigi Gallus gallus broilerite hulgas (teatavaks tehtud numbri K(2008) 5699 all) (EMPs kohaldatav tekst)

28.10.2008   
            
            
               ET
            
            
               Euroopa Liidu Teataja
            
            
               L 283/43
            
         
      KOMISJONI OTSUS,
   20. oktoober 2008,
   millega kiidetakse heaks teatavate riikide programmid Salmonella tõrjeks liigi Gallus gallus broilerite hulgas
   (teatavaks tehtud numbri K(2008) 5699 all)
   (EMPs kohaldatav tekst)
   (2008/815/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 17. novembri 2003. aasta määrust (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta, (1) eriti selle artikli 6 lõiget 2,
   ning arvestades järgmist:
   
               (1)
            
            
               Määruse (EÜ) nr 2160/2003 eesmärk on tagada õigete ja tõhusate meetmete võtmine Salmonella ja muude zoonoossete haigustekitajate avastamiseks ja tõrjeks tootmise, töötlemise ja turustamise kõikides asjaomastes etappides ning eriti esmatootmistasandil, et vähendada nende esinemissagedust ja nendega seotud ohtu rahvatervisele.
            
         
               (2)
            
            
               Kõnealuse määrusega on ette nähtud, et tuleb kehtestada ühenduse eesmärgid kõnealuse määruse I lisas loetletud zoonooside ja zoonoossete haigustekitajate esinemissageduse vähendamiseks teatavates loomapopulatsioonides.
            
         
               (3)
            
            
               Komisjoni 12. juuni 2007. aasta määrusega (EÜ) nr 646/2007, millega rakendatakse Euroopa Parlamendi ja nõukogu määrust (EÜ) nr 2160/2003 seoses ühenduse eesmärgiga vähendada Salmonella enteritidis’e ja Salmonella typhimurium’i esinemissagedust broileritel, (2) seati ühenduse eesmärk vähendada esmatootmistasandil Salmonella enteritidis’e ja Salmonella typhimurium’i esinemissagedust broileritel.
            
         
               (4)
            
            
               Ühenduse eesmärgi saavutamiseks peavad liikmesriigid kehtestama programmid Salmonella tõrjeks liigi Gallus gallus broilerite hulgas ning esitama need komisjonile kooskõlas määrusega (EÜ) nr 2160/2003.
            
         
               (5)
            
            
               Teatavad liikmesriigid on sellised programmid esitanud ning on leitud, et need on kooskõlas ühenduse asjaomaste veterinaariaalaste õigusaktidega ning eelkõige määrusega (EÜ) nr 2160/2003.
            
         
               (6)
            
            
               Seepärast tuleks kõnealused tõrjeprogrammid heaks kiita.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas loetletud liikmesriikide esitatud programmid Salmonella tõrjeks liigi Gallus gallus broilerite hulgas kiidetakse heaks.
   Artikkel 2
   Käesolevat otsust kohaldatakse alates 1. detsembrist 2008.
   Artikkel 3
   Käesolev otsus on adresseeritud liikmesriikidele.
   
      Brüssel, 20. oktoober 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 325, 12.12.2003, lk 1.
   
      (2)  ELT L 151, 13.6.2007, lk 21.
   
      LISA
      Belgia
      Bulgaaria
      Tšehhi Vabariik
      Taani
      Saksamaa
      Eesti
      Iirimaa
      Kreeka
      Hispaania
      Prantsusmaa
      Itaalia
      Küpros
      Läti
      Leedu
      Luksemburg
      Malta
      Ungari
      Madalmaad
      Austria
      Poola
      Portugal
      Rumeenia
      Sloveenia
      Slovakkia
      Soome
      Rootsi
      Ühendkuningriik